**თავი II**

**2022 წლის იანვარ-მარტის მაკროეკონომიკური მიმოხილვა**

**ეკონომიკური ზრდა**

საქართველოს სტატისტიკის ეროვნული სამსახურის წინასწარი შეფასებით, 2022 წლის მარტში წინა წლის შესაბამის პერიოდთან შედარებით რეალურმა მთლიანი შიდა პროდუქტის ზრდამ 10.6 პროცენტი, ხოლო I კვარტალის საშუალო რეალურმა ზრდამ 14.4 პროცენტი შეადგინა. რეალური მშპ-ს ზრდა იანვარში 18.0 პროცენტი, ხოლო თებერვალში 14.6 პროცენტი დაფიქსირდა.

**ფასები**

2022 წლის მარტში წლიური ინფლაციის დონემ 11.8 პროცენტი შეადგინა. ამავე პერიოდისათვის, საშუალო ინფლაცია 11.7 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე: სურსათისა და უალკოჰოლო სასმელების ჯგუფზე ფასების 17.8 პროცენტიანი მატება დაფიქსირდა, რაც 5.69 პროცენტული პუნქტით აისახა წლიური ინფლაციის მაჩვენებელში; ტრანსპორტი: ფასები გაიზარდა 21.6 პროცენტით, რაც წლიურ ინფლაციაზე 2.6 პროცენტული პუნქტით აისახა; საცხოვრებელი, წყალი, ელ.ენერგია, აირი: ფასები გაიზარდა 8.4 პროცენტით, რაც წლიურ ინფლაციაში 0.85 პროცენტული პუნქტი შეადგინა; სასტუმროები, კაფეები და რესტორნების ჯგუფი: ფასები გაიზარდა 13.1 პროცენტით, რაც წლიურ ინფლაციაში 0.66 პროცენტული პუნქტი შეადგინა; ავეჯი, საოჯახო ნივთები, სახლის მოვლა: ფასები გაიზარდა 12.7 პროცენტით, რაც 0.65 პროცენტული პუნქტით აისახა მთლიან ინდექსის ზრდაში.

**გაცვლითი კურსი**

2022 წლის მარტში 2021 წლის დეკემბერთან შედარებით ლარის გაცვლითი კურსი აშშ დოლარის მიმართ 0.1 პროცენტით გაუფასურდა და 3.1 ლარი შეადგინა ერთ აშშ დოლარზე. ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გამყარდა 4.1 პროცენტით.

**მონეტარული აგრეგატები**

2022 წლის მარტში 2021 წლის მარტთან შედარებით M3 ფართო ფულის აგრეგატი 4.1 პროცენტით გაიზარდა და 33 125.6 მლნ ლარი შეადგინა, ხოლო M2 ფულის მასა 16.7 პროცენტით გაიზარდა და 15 882.4 მლნ ლარის დონეზე დაფიქსირდა.

2022 წლის მარტში, წინა წლის დეკემბერთან შედარებით დეპოზიტების დოლარიზაციის კოეფიციენტი 0.4 პროცენტული პუნქტით შემცირდა და 58.2 პროცენტს გაუტოლდა. ამავე პერიოდში 0.3 პროცენტული პუნქტით შემცირდა სესხების დოლარიზაციის კოეფიციენტი და 50.4 პროცენტი შეადგინა.

**საგარეო სექტორი**

2022 წლის იანვარ-მარტში საქართველოში საქონლით საგარეო სავაჭრო ბრუნვამ 3 865.0 მლნ აშშ დოლარი შეადგინა, რაც წინა წლის შესაბამის მაჩვენებელზე 37.9 პროცენტით მეტია; აქედან ექსპორტი 1 171.8 მლნ აშშ დოლარს შეადგენს (43.3 პროცენტით მეტი), ხოლო იმპორტი 2 693.2 მლნ აშშ დოლარს (35.7 პროცენტით მეტი). საქართველოს უარყოფითმა სავაჭრო ბალანსმა 2022 წლის იანვარ-მარტში 1 521.4 მლნ აშშ დოლარი შეადგინა, რაც საგარეო სავაჭრო ბრუნვის 39.4 პროცენტია.

2022 წლის პირველ კვარტალში საქართველოს უმსხვილესი სავაჭრო პარტნიორი ევროკავშირია, რომლის წილი მთლიან საქონელბრუნვაში 20.8%-ს შეადგენს. უმსხვილეს სავაჭრო პარტნიორებში აგრეთვე შედის თურქეთი (14.6%), ჩინეთი (12.0%), რუსეთი (9.9%) და აზერბაიჯანი (9.2%).

მთლიან ექსპორტში ევროკავშირის წილი 17.8%-ია. ჩინეთის 18.8%, შემდეგ მოდიან აზერბაიჯანი 10.7%, რუსეთი 9.4%, თურქეთი 8.5% და ბულგარეთი 8.1%.

სასაქონლო ჯგუფების მიხედვით ექსპორტში პირველ ადგილზეა სპილენძის მადნები და კონცენტრატები 23.1 პროცენტით, მომდევნო ადგილებს იკავებენ: ფეროშენადნობები 13.7%, მსუბუქი ავტომობილები 8.1%, აზოტოვანი სასუქები 6.5%, ყურძნის ნატურალური ღვინოები 3.9% და ა.შ.

მთლიან იმპორტში ევროკავშირის წილი 22.2%-ია. თურქეთის 17.2%, შემდეგ მოდიან რუსეთი 10.2%, ჩინეთი 9.0%, აზერბაიჯანი 8.5% და აშშ 4.8%.

იმპორტის სასაქონლო სტრუქტურაში პირველ ადგილზე ნავთობი და ნავთობპროდუქტებია, რომელსაც მთლიან იმპორტში 9.1 პროცენტიანი წილი უკავია. შემდეგ მოდის: სპილენძის მადნები და კონცენტრატები 8.3%, მსუბუქი ავტომობილები 7.8%, ნავთობის აირები 6.8%, სამკურნალო საშუალებები 3.2% და სხვა.

***ევროკავშირის ქვეყნებთან ვაჭრობაში***

ექსპორტის 33.2%-იან ზრდაში მთავარი წვლილი შეიტანა მადნებმა და კონცენტრატებმა ძვირფასი ლითონებისა (24.9% ზრდა), ფეროშენადნობებმა (388.0% ზრდა), მსუბუქი ავტომობილებმა (238.9% ზრდა). კლება ძირითადად დაფიქსირდა შემდეგი მიმართულებით: ხის ნაწარმი (88.4% კლება), ნარჩენები და ჯართი ძვირფასი ლითონები (43.9% კლება), მინერალური და მტკნარი წყლები (40.0% კლება).

იმპორტის 33.9%-იან ზრდაში მთავარი წვლილი შეიტანა ნავთობმა და ნავთობპროდუქტება (113.5% ზრდა), სატელეფონო აპარატებმა (87.2% ზრდა), მსუბუქმა ავტომობილებმა (24.0% ზრდა). კლება ძირითადად დაფიქსირდა შემდეგი მიმართულებით: სატვირთო ავტომობილები (48.0% კლება), მანქანები ლითონის დასამუშავებლად (93.2% კლება), კოპტონი და სხვა მყარი ნარჩენები (100.0% კლება).

***თურქეთთან ვაჭრობაში***

ექსპორტის 31.2%-იან ზრდაში მთავარი წვლილი შეიტანა ფეროშენადნობებმა (77.1% ზრდა), შავი ლითონების ჯართმა (120.8% ზრდა), ტრიკოტაჟის ნაწარმმა (33.2% ზრდა). კლება ძირითადად დაფიქსირდა შემდეგი მიმართულებით: ნახევარფაბბრიკატები ნახშირბადიანი ფოლადისაგან (67.6% კლება), ფქვილი (82.7% კლება), ციანიდები (100.0% კლება).

იმპორტის 34.5%-იან ზრდაში მთავარი წვლილი შეიტანა მსუბუქმა ავტომობილებმა (356.4% ზრდა), წნელები ნახშირბადიანი ფოლადისაგან (10 273.3% ზრდა), მეტალოკონსტრუქციები შავი ლითონებისაგან (96.7% ზრდა). კლება ძირითადად დაფიქსირდა შემდეგი მიმართულებით: ავტომობილები, განკუთვნილი 10 ან მეტი პირის გადასაყვანად (98.0% კლება), სატვირთო ავტომობილები (78.1% კლება), ელექტროენერგია (100.0% კლება).

***რუსეთთან ვაჭრობაში***

ექსპორტის 2.8%-იან ზრდაში მთავარი წვლილი შეიტანა სიგარებმა, სიგარილებმა და სიგარეტებმა (132.6% ზრდა), ფეროშენადნობებმა (7.0% ზრდა), ყურძნის ნატურალური ღვინოებმა (6.5% ზრდა). კლება ძირითადად დაფიქსირდა შემდეგი მიმართულებით: ხილი (57.9% კლება), ეთილის სპირტი (27.2% კლება), კაკალი (78.4% კლება).

იმპორტის 23.7%-იან ზრდაში მთავარი წვლილი შეიტანა ნავთობი და ნავთობპროდუქტებმა (57.0%-იანი ზრდა), ხორბლის ფქვილმა (1 096.5% ზრდა), მარგარინმა (999.2% ზრდა). კლება ძირითადად დაფიქსირდა შემდეგი მიმართულებით: ნავთობის აირები (33.5% კლება), ხორბალი (46.0% კლება), ზეთი (71.3% კლება).

**ფულადი გზავნილები**

2022 წლის პირველ კვარტალში წმინდა ფულადი გზავნილები წინა წლის შესაბამის პერიოდთან შედარებით 8.0 პროცენტით გაიზარდა და 471.3 მლნ აშშ დოლარი შეადგინა (35.0 მლნ აშშ დოლარით მეტი). წმინდა ფულადი გზავნილები გაიზარდა იტალიიდან 17.9 პროცენტით და 100.6 მლნ აშშ დოლარი შეადგინა (15.2 მლნ აშშ დოლარით მეტი), აშშ-დან 7.4 პროცენტით და 65.1 მლნ აშშ დოლარი შეადგინა (4.5 მლნ აშშ დოლარით მეტი), ისრაელიდან 6.2 პროცენტით და 44.5 მლნ აშშ დოლარი შეადგინა (2.6 მლნ აშშ დოლარით მეტი). შემცირდა: რუსეთიდან - 8.1 პროცენტით და 56.4 მლნ აშშ დოლარი შეადგინა (5.0 მლნ აშშ დოლარით ნაკლები), საბერძნეთიდან - 16.5 პროცენტით და 47.0 მლნ აშშ დოლარი შეადგინა (9.3 მლნ აშშ დოლარით ნაკლები).

 **ტურიზმი**

2022 წლის პირველ კვარტალში, საქართველოს 576.5 ათასი საერთაშორისო ვიზიტორი ეწვია (2021 წლის პირველი კვარტლის მონაცემებით, ვიზიტორების რაოდენობა 134.7 ათასს შეადგენდა), რაც გასული წლის ანალოგიურ მონაცემზე 328.0 პროცენტით მეტია (წყარო: საქართველოს ტურიზმის ეროვნული ადმინისტრაცია).

ტურიზმიდან მიღებულმა შემოსავლებმა 393.7 მლნ აშშ დოლარი შეადგინა, რაც 635.2 პროცენტით (340.2 მლნ აშშ დოლარით მეტი) მეტია გასული წლის მაჩვენებელზე (წყარო: საქართველოს ეროვნული ბანკი). 2019 წლის პირველ კვარტალში ტურიზმიდან მიღებულმა შემოსავალმა შეადგინა 578.4 მლნ აშშ დოლარი (წყარო: საქართველოს ეროვნული ბანკი).

**ინფორმაცია საქართველოს 2022 წლის იანვარ-მარტის ნაერთი ბიუჯეტის
 შემოსავლების შესრულების შესახებ**

2022 წლის იანვარ-მარტის ნაერთი ბიუჯეტის შემოსავლების საპროგნოზო მაჩვენებელი განისაზღვრა 4 409 271.0 ათასი ლარით, საანგარიშო პერიოდში მობილიზებულ იქნა 4 508 771.6 ათასი ლარი, საპროგნოზო მაჩვენებლის 102.3%.

**გადასახადების**  საპროგნოზო მაჩვენებელი განისაზღვრა 4 040 000.0 ათასი ლარით, საანგარიშო პერიოდში მობილიზებულ იქნა 4 091 220.2 ათასი ლარი, საპროგნოზო მაჩვენებლის 101.3%. საანგარიშო პერიოდში ზედმეტად გადახდილი გადასახადების (დღგ) დაბრუნების მაჩვენებელმა შეადგინა 548 393.2 ათასი ლარი.

**გრანტების** საპროგნოზო მაჩვენებელი განისაზღვრა 157 441.0 ათასი ლარით, საანგარიშო პერიოდში მობილიზებულ იქნა 165 242.7 ათასი ლარი, საპროგნოზო მაჩვენებლის 105.0%.

**სხვა შემოსავლების**  საპროგნოზო მაჩვენებელი განისაზღვრა 211 830.0 ათასი ლარით, საანგარიშო პერიოდში მობილიზებულ იქნა 252 308.8 ათასი ლარი, საპროგნოზო მაჩვენებლის 119.1%.

**არაფინანსური აქტივების** კლებიდან მობილიზებულ იქნა 71 404.2 ათასი ლარი, რაც საპროგნოზო მაჩვენებლის (72 000.0 ათასი ლარი) 99.2%-ია.

**ფინანსური აქტივების** კლებიდან მობილიზებულ იქნა 11 203.1 ათასი ლარი, რაც საპროგნოზო მაჩვენებელის (18 100.0 ათასი ლარი) 61.9%-ია.

**2022 წლის იანვარ-მარტის ნაერთი ბიუჯეტის შემოსავლების**

**შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **შემოსავლები** | **4 409 271,0** | **4 508 771,6** | **99 500,6** | **102,3** |
|  **გადასახადები** | **4 040 000,0** | **4 091 220,2** | **51 220,2** | **101,3** |
| საშემოსავლო გადასახადი | 1 207 000,0 | 1 213 505,5 | 6 505,5 | 100,5 |
| მოგების გადასახადი | 556 000,0 | 689 998,4 | 133 998,4 | 124,1 |
| დამატებული ღირებულების გადასახადი | 1 430 000,0 | 1 611 190,1 | 181 190,1 | 112,7 |
| აქციზი | 322 000,0 | 319 819,6 | -2 180,4 | 99,3 |
| იმპორტის გადასახადი | 17 000,0 | 22 376,2 | 5 376,2 | 131,6 |
| ქონების გადასახადი | 11 000,0 | 9 922,4 | -1 077,6 | 90,2 |
| სხვა გადასახადი | 497 000,0 | 224 408,1 | -272 591,9 | 45,2 |
| **გრანტები** | **157 441,0** | **165 242,7** | **7 801,7** | **105,0** |
| **სხვა შემოსავლები** | **211 830,0** | **252 308,8** | **40 478,8** | **119,1** |

**ინფორმაცია საქართველოს 2022 წლის იანვარ-მარტის სახელმწიფო ბიუჯეტის**

**შემოსავლების შესრულების შესახებ**

2022 წლის იანვარ-მარტის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 3 950 076.0 ათასი ლარით, საანგარიშო პერიოდში მობილიზებულ იქნა 4 000 395.1 ათასი ლარი, ანუ საპროგნოზო მაჩვენებლის 101.3%.

**2022 წლის იანვარ-მარტის სახელმწიფო ბიუჯეტის შემოსავლების**

**შესრულების მაჩვენებლები**

 *ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** |  **+/-**  | **%** |
|  **შემოსავლები** | **3 950 076,0** | **4 000 395,1** | **50 319,1** | **101,3** |
| გადასახადები | 3 677 300,0 | 3 688 078,8 | 10 778,8 | 100,3 |
| გრანტები | 146 441,0 | 164 341,0 | 17 900,0 | 112,2 |
| სხვა შემოსავლები | 126 335,0 | 147 975,3 | 21 640,3 | 117,1 |

**გადასახადების** საპროგნოზო მაჩვენებელი განისაზღვრა 3 677 300.0 ათასი ლარით, საანგარიშო პერიოდში მობილიზებულ იქნა 3 688 078.8 ათასი ლარი, ანუ საპროგნოზო მაჩვენებლის 100.3%.

სახელმწიფო ბიუჯეტში გადასახადების მობილიზაციის მდგომარეობა ცალკეული სახეების მიხედვით შემდეგია:

* საშემოსავლო გადასახადის სახით მობილიზებულია 1 126 412.6 ათასი ლარი, რაც საპროგნოზო მაჩვენებლის (1 127 000.0 ათასი ლარი) 99.9%-ია.
* მოგების გადასახადის სახით მობილიზებულია 689 998.4 ათასი ლარი, რაც საპროგნოზო მაჩვენებლის (556 000.0 ათასი ლარი) 124.1%-ია.
* დამატებული ღირებულების გადასახადის სახით მობილიზებულია 1 305 064.0 ათასი ლარი, რაც საპროგნოზო მაჩვენებლის (1 158 300.0 ათასი ლარი) 112.7%-ია.
* აქციზის სახით მობილიზებულია 319 819.6 ათასი ლარი, რაც საპროგნოზო მაჩვენებლის (322 000.0 ათასი ლარი) 99.3%-ია.
* იმპორტის გადასახადის სახით მობილიზებულია 22 376.2 ათასი ლარი, რაც საპროგნოზო მაჩვენებლის (17 000.0 ათასი ლარი) 131,6%-ია.
* სხვა გადასახადის სახით მობილიზებულია 224 408.1 ათასი ლარი, რაც საპროგნოზო მაჩვენებლის (497 000.0 ათასი ლარი) 45.2%-ია.

**2022 წლის იანვარ-მარტის სახელმწიფო ბიუჯეტის საგადასახადო**

**შემოსავლების შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
|  **გადასახადები** | **3 677 300,0** | **3 688 078,8** | **10 778,8** | **100,3** |
|  საშემოსავლო გადასახადი | 1 127 000,0 | 1 126 412,6 | -587,4 | 99,9 |
|  მოგების გადასახადი | 556 000,0 | 689 998,4 | 133 998,4 | 124,1 |
|  დამატებული ღირებულების გადასახადი | 1 158 300,0 | 1 305 064,0 | 146 764,0 | 112,7 |
|  აქციზი | 322 000,0 | 319 819,6 | -2 180,4 | 99,3 |
|  იმპორტის გადასახადი | 17 000,0 | 22 376,2 | 5 376,2 | 131,6 |
|  სხვა გადასახადი | 497 000,0 | 224 408,1 | -272 591,9 | 45,2 |

**გრანტების** საპროგნოზო მაჩვენებელი განისაზღვრა 146 441.0 ათასი ლარით, საანგარიშო პერიოდში მობილიზებულ იქნა 164 341.0 ათასი ლარი, ანუ საპროგნოზო მაჩვენებლის 112.2%. კერძოდ:

* ბიუჯეტის მხარდამჭერი გრანტები - 121 415.8 ათასი ლარი;
* საინვესტიციო გრანტები - 2 262.8 ათასი ლარი;
* ხაზინის ანგარიშზე რიცხული რეესტრის გრანტები - 22 023.5 ათასი ლარი;
* „საქართველოს 2022 წლის სახელმწიფო ბიუჯეტის შესახებ“ საქართველოს კანონის 35-ე მუხლის შესაბამისად საჯარო სამართლის იურიდიული პირების მიერ სახელმწიფო ბიუჯეტში მიმართული სახსრები - 18 638.9 ათასი ლარი).

*ათასი ლარი*

|  |  |
| --- | --- |
| **დასახელება** | **საანგარიშო პერიოდის ფაქტი** |
|  |
| **გრანტები** | **164,341.0** |
| **ბიუჯეტის მხარდამჭერი გრანტები** | **121,415.8** |
| **საინვესტიციო გრანტები** | **2,262.8** |
| SDC | 5.4 |
| IFAD | 1,251.3 |
| EBRD | 180.7 |
| E5P | 580.0 |
| KfW | 245.4 |
| **ხაზინის ანგარიშზე რიცხული რეესტრის გრანტები** | **22,023.5** |
| **მიმდინარე გრანტები ცენტრალური სსიპ(ებ)-დან/ა(ა)იპ(ებ)-დან**  | **18,638.9** |

**სხვა შემოსავლების** საპროგნოზო მაჩვენებელი განისაზღვრა 126 335.0 ათასი ლარის ოდენობით, მობილიზებულ იქნა 147 975.3 ათასი ლარი, ანუ საპროგნოზო მაჩვენებლის 117.1%.

საანგარიშო პერიოდში სხვა შემოსავლების მობილიზაციის მდგომარეობა ცალკეული სახეების მიხედვით შემდეგია:

* + **საკუთრებიდან მიღებული შემოსავლების** სახით მობილიზებულია 73 038.6 ათასი ლარი, რაც საპროგნოზო მაჩვენებლის (60 700.0 ათასი ლარი) 120.3%-ია. აქედან,
* **პროცენტები** - 65 710.0 ათასი ლარი, რაც საპროგნოზო მაჩვენებლის (51 500.0 ათასი ლარი) 127.3%-ს შეადგენს.
* **დივიდენდები -** 41.1 ათასი ლარი, რაც საპროგნოზო მაჩვენებლის (7 000.0 ათასი ლარი) 0.6%-ს შეადგენს.
* **რენტის** სახით მობილიზებულია 7 287.6 ათასი ლარი, რაც საპროგნოზო მაჩვენებლის (2 200.0 ათასი ლარი) 331.3%-ია.
	+ **საქონლისა და მომსახურების რეალიზაციიდან** მობილიზებულია 14 586.7 ათასი ლარი, რაც საპროგნოზო მაჩვენებლის (11 635.0 ათასი ლარი) 125.4%-ია. აქედან,
* **ადმინისტრაციული მოსაკრებლებისა და გადასახდელების სახით -** 13 888.2 ათასი ლარი, რაც საპროგნოზო მაჩვენებლის (10 975.0 ათასი ლარი) 126.5%-ია. მათ შორის:
	+ - სალიცენზიო მოსაკრებელი - 30.0 ათასი ლარი, რაც საპროგნოზო მაჩვენებლის (35.0 ათასი ლარი) 85.8%-ია;
		- სანებართვო მოსაკრებელი - 6 374.5 ათასი ლარი, რაც საპროგნოზო მაჩვენებლის (6 100.0 ათასი ლარი) 104.5%-ია.
		- სარეგისტრაციო მოსაკრებელი - 507.5 ათასი ლარი, რაც საპროგნოზო მაჩვენებლის (410.0 ათასი ლარი) 123.8%-ია;
		- სახელმწიფო ბაჟი - 6 224.2 ათასი ლარი, რაც საპროგნოზო მაჩვენებლის (3 900.0 ათასი ლარი) 159.6%-ია;
		- საკონსულო მოსაკრებელი - 425.3 ათასი ლარი, რაც საპროგნოზო მაჩვენებლის (300.0 ათასი ლარი) 141.8%-ია;
		- სამხედრო სავალდებულო სამსახურის გადავადების მოსაკრებელი - 167.4 ათასი ლარი, რაც საპროგნოზო მაჩვენებლის (160.0 ათასი ლარი) 104.6%-ია.
		- სხვა არაკლასიფიცირებული მოსაკრებლების სახით მობილიზებულია 159.2 ათასი ლარი, რაც საპროგნოზო მაჩვენებლის (70.0 ათასი ლარი) 227.5%-ია.
* **არასაბაზრო წესით გაყიდული საქონლისა და მომსახურებიდან -** 698.5 ათასი ლარი, რაც საპროგნოზო მაჩვენებლის (660.0 ათასი ლარი) 105.8%-ია. მათ შორის:
	+ - მომსახურების გაწევიდან - 698.5 ათასი ლარი, რაც საპროგნოზო მაჩვენებლის (660.0 ათასი ლარი) 105.8%-ია;
	+ **სანქციების (ჯარიმები და საურავები)** სახით მობილიზებულია 26 196.6 ათასი ლარი, რაც საპროგნოზო მაჩვენებლის (21 000.0 ათასი ლარი) 124.7%-ია.
	+ **ტრანსფერები რომელიც სხვაგან არ არის კლასიფიცირებული** მობილიზებულია 34 153.3 ათასი ლარი, რაც საპროგნოზო მაჩვენებლის (33 000.0 ათასი ლარი) 103.5%-ია.

**2022 წლის იანვარ-მარტის სახელმწიფო ბიუჯეტის სხვა**

**შემოსავლების შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **სხვა შემოსავლები** | **126,335.0** | **147,975.3** | **21,640.3** | **117.1** |
|  **შემოსავლები საკუთრებიდან** | **60,700.0** | **73,038.6** | **12,338.6** | **120.3** |
|  პროცენტები | 51,500.0 | 65,710.0 | 14,210.0 | 127.6 |
| დივიდენდები | 7,000.0 | 41.1 | -6,958.9 | 0.6 |
| რენტა | 2,200.0 | 7,287.6 | 5,087.6 | 331.3 |
|  **საქონლისა და მომსახურების რეალიზაცია** | **11,635.0** | **14,586.7** | **2,951.7** | **125.4** |
|  **ადმინისტრაციული მოსაკრებლები და გადასახდელები** | **10,975.0** | **13,888.2** | **2,913.2** | **126.5** |
|  სალიცენზიო მოსაკრებლები | 35.0 | 30.0 | -5.0 | 85.8 |
|  სანებართვო მოსაკრებლები | 6,100.0 | 6,374.5 | 274.5 | 104.5 |
|  სარეგისტრაციო მოსაკრებლები | 410.0 | 507.5 | 97.5 | 123.8 |
|  სახელმწიფო ბაჟი | 3,900.0 | 6,224.2 | 2,324.2 | 159.6 |
|  საკონსულო მოსაკრებელი | 300.0 | 425.3 | 125.3 | 141.8 |
|  სამხედრო სავალდებულო სამსახურის გადავადების მოსაკრებელი | 160.0 | 167.40 | 7.4 | 104.6 |
| სხვა არაკლასიფიცირებული მოსაკრებელი | 70.0 | 159.2 | 89.2 | 227.5 |
| **არასაბაზრო წესით გაყიდული საქონელი და მომსახურება** | **660.0** | **698.5** | **38.5** | **105.8** |
|  შემოსავლები მომსახურების გაწევიდან | 660.0 | 698.5 | 38.5 | 105.8 |
| **სანქციები (ჯარიმები და საურავები)** | **21,000.0** | **26,196.6** | **5,196.6** | **124.7** |
| **ტრანსფერები რომელიც სხვაგან არ არის კლასიფიცირებული** | **33,000.0** | **34,153.3** | **1,153.3** | **103.5** |

**არაფინანსური აქტივების** კლებიდან მობილიზებულ იქნა 34 858.0 ათასი ლარი, რაც საპროგნოზო მაჩვენებელის (44 000.0 ათასი ლარი) 79.2%-ია.

**ფინანსური აქტივების** კლებიდან მობილიზებულ იქნა 20 537.4 ათასი ლარი, რაც საპროგნოზო მაჩვენებლის (18 100.0 ათასი ლარი) 113.5%-ია.